|  |
| --- |
| **IZVJEŠĆE O PROVEDENOM SAVJETOVANJU S JAVNOŠĆU** |
| Naziv akta o kojem je savjetovanje provedeno: Nacrt prijedloga Odluke o načinu ostvarivanja prednosti pri upisu djece u dječje vrtiće Grada Rijeke |
| Vrijeme trajanja savjetovanja: Savjetovanje je provedeno u trajanju od 30 dana odnosno od 20. rujna do 20. listopada 2022. godine. |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od zainteresirane javnosti u svezi predložene Odluke o načinu ostvarivanja prednosti pri upisu djece u dječje vrtiće Grada Rijeke. |

|  |  |  |  |  |
| --- | --- | --- | --- | --- |
| **Red. broj** | **Naziv dionika (pojedinac, organizacija, institucija)** | **Članak na koji se odnosi primjedba/****prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Marko Grubišić | U prijedlogu nije izričito navedeno na koji se članak odnosi | 1. Roditelji koji rade bi trebali imati prednost pri upisu u vrtić, želim naglasiti da barem trećina roditelja uopće ne radi nego se fiktivno zapošljavaju na mjesec dana dok ne upišu djecu u vrtić. Dakle, ostavite mogućnost da nakon nekoliko mjeseci roditelji ponovno dostave istu dokumentaciju da su u radnom odnosu, u protivnom gube pravo na vrtić. Poznam osobno roditelje koji ne rade nigdje ili barem da su roditelji nekoliko mjeseci u radnom odnosu prije upisa u vrtić.2. Kategorija samohranih roditelja, dali se u odluci raspoznaje razlika između samohranih roditelja i roditelja koji žive u vanbračnoj zajednici samo se prijave na različite adrese. Poznajem roditelje koji su isto tako zaobišli sustav.  | Prijedlozi su razmotreni ali nisu prihvaćeni. Red prvenstva upisa propisan je člankom 20. Zakona o predškolskom odgoju i obrazovanju, dok postupak upisa djece, bodovne kriterije za ostvarivanje prvenstva pri upisu te organizaciju prijema novoupisane djece utvrđuje dječji vrtić svojim općim aktom, sukladno članku 9. predložene Odluke. Međutim, vezano za prvi prijedlog, dječji vrtići Grada Rijeke prilikom određivanja bodovnih kriterija vode računa o ostvarivanju prioriteta upisa djece zaposlenih roditelja što je potrebno dokazati vjerodostojnom dokumentacijom prilikom podnošenja prijave za upis no iz pedagoške je perspektive neprihvatljivo ispisati iz vrtića jednom upisano dijete te se u ovom slučaju prvenstveno gleda interes djeteta, neovisno o poštenju roditelja. Glede drugog prijedloga, ističemo da nažalost ne postoje pravni mehanizmi koje bi dječji vrtić mogao upotrijebiti vezano za dokazivanje jednoroditeljske obitelji u slučaju rastave nevjenčanih supružnika koji zajedničku brigu oko djeteta imaju riješenu na usmenoj razini bez ikakvog papirnatog dokaza odnosno bez upliva suda, centra za socijalnu skrb ili javnog bilježnika. Dakle, i u ovom slučaju dječji vrtić ovisi o poštenju i moralu roditelja na što, dakako, ne može utjecati. |
| 2. | Ines Bukovac | Članak 7.stavak 3. i 4. | Prednost pri upisu bi trebali imati djeca čiji brat/sestra su već polaznici dječjeg vrtića, a ne samo djeca iz tročlane i veće obitelji. | Prijedlog je razmotren ali nije prihvaćen, budući je red prvenstva upisa propisan člankom 20. Zakona o predškolskom odgoju i obrazovanju. |